5. etappe i Tour de France 2007

Den 5. etappen i Tour de France 2007 var en 184 km lang etappe som gikk fra Chablis til Autun. Etappen inneholdt 3 spurter og 8 klatrepasseringer; 4 kategori 4 stigninger, 3 kategori 3 stigninger og 1 kategori 2 stigning.

Stéphane Augé prøvde seg tidlig på et brudd, men ble fort innhentet av hovedfeltet. Sylvain Chavanel prøvde seg så etter 13 km og fikk følge av Leif Hoste og Iñaki Isasi, men også disse ble raskt innhentet. Etter 19 km forsøkte Chavanel se på nok et brudd, denne gang med følge av William Bonnet og Philippe Gilbert. Giampaolo Cheula ble liggende alene mellom utbryterne og hovedfeltet. Etter den tredje kategoriserte stigningen fikk Cheula kontakt med bruddet som nå lå 11 minutter foran hovedfeltet.
Thor Hushovd sleit med ryggen og var nede i legebilen.

Flere ryttere gikk i bakken på ulike tidspunkter i dagens etappe blant annet Iban Mayo, Andreas Klöden og flere ryttere fra Astana, Geoffroy Lequatre og Alexander Vinokourov. Vinokourov som gikk i bakken ca. 3 mil før mål havnet bak etter velten, men hadde lagkameratene sine fra Astana rundt seg og tok opp jakten på hovedfeltet. En etter en av hjelperytterne måtte takke for seg, og Vinokourov lå til slutt alene ca. et minutt bak hovedfeltet.

Hovedfeltet tok igjen utbryterne, og det ble en samlet spurt inn mot mål. Vinokourov rakk ikke å ta de igjen og gikk i mål 1.20 bak hovedfeltet. Thor Hushovd sleit seg gjennom etappen og kom i mål nesten et kvarter etter vinneren Filippo Pozzato.

Etappe: 5
Dato: 12. juli
Lengde: 184 km
Norske resultater:
 132. Kurt Asle Arvesen + 6.45
 178. Thor Hushovd + 14.06
Gjennomsnittshastighet: 39,2 km/t

Sprint og klatrepasseringer

 1. sprint (Avallon) 
Etter 36 km

 2. sprint (Montbreuillon) 
Etter 94,5 km

 3. sprint (Bibracte-Mont-Beuvray) 
Etter 145 km

 1. klatring (Côte des Grandes-Châtelaines) 
4. kategori stigning etter 39,5 km med 1,5 km klatring og 6,7 % stigning.

 2. klatring (Côte de Domecy-sur-Cure) 
4. kategori stigning etter 52,5 km

 3. klatring (Côte de Champignolles-le-Bas) 
3. kategori stigning etter 58,5 km

 4. klatring (Côte de Coulon) 
4. kategori stigning etter 86,5 km

 5. klatring (Côte de Saint-Maurice) 
3. kategori stigning etter 98,5 km

 6. klatring (Côte de Château-Chinon) 
4. kategori stigning etter 119 km

 7. klatring (Haut-Folin) 
2. kategori stigning etter 135,5 km

 8. klatring (Côte de la Croix de la Libération) 
3. kategori stigning etter 174 km

Resultatliste
Pos.NavnLandLagTid 1  Filippo Pozzato    Liquigas  04:39.01 2  Oscar Freire    Rabobank  + 0.0 3  Daniele Bennati    Lampre  + 0.0 4  Kim Kirchen    T-Mobile  + 0.0 5  Erik Zabel    Milram  + 0.0 6  George Hincapie    Discovery Channel  + 0.0 7  Cristian Moreni    Cofidis  + 0.0 8  Stefan Schumacher    Gerolsteiner  + 0.0 9  Bram Tankink    Quick Step  + 0.0 10  Jérôme Pineau    Bouygues Télécom  + 0.0

Ryttere som brøt
 164 Rémy Di Gregorio fra Française des Jeux stilte ikke til start, etter å ha pådratt seg ett brudd i albuen på den 4. etappen.
 186 Brett Lancaster fra Milram brøt under etappen med mageproblemer og skader etter en velt på den 1. etappen.

Eksterne lenker
 Etappebeskrivelse og recap på cyclingnews.com

 05

en:2007 Tour de France, Prologue to Stage 10#Stage 5